GULF พลิกวิกฤตเป็นโอกาส! ปิดดีลวินด์ฟาร์มในเยอรมนี แย้มแผนซื้อกิจการ 3-4 ราย
GULF พลิกวิกฤตเป็นโอกาส! ปิดดีลวินด์ฟาร์มในเยอรมนี แย้มแผนซื้อกิจการ 3-4 ราย
GULF พลิกวิกฤตเป็นโอกาส! ปิดดีลวินด์ฟาร์มในเยอรมนี แย้มแผนซื้อกิจการ 3-4 ราย
25 ก.ย. 2563

นายสมิทธ์ พนมยงค์ รองกรรมการผู้จัดการใหญ่ สายงานธุรกิจระหว่างประเทศ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF กล่าวในงานสัมมนา “Battle Strategy แผนรบ สยบวิกฤติ EPISODE II : Don’t  Waste a Good Crisis” หัวข้อ “ลงทุนรอบโลก…พิชิตความเสี่ยง” ซึ่งเป็นความร่วมมือระหว่าง ธนาคารไทยพาณิชย์ หรือ SCB และหนังสือพิมพ์ข่าวหุ้นธุรกิจ ว่าแม้ว่าจะเกิดสถานการณ์การแพร่ระบาดเชื้อไวรัสโควิด-19 แต่บริษัทกลับมองหาโอกาสที่จะลงทุน
ล่าสุด บริษัทได้เข้าซื้อโครงการพลังงานลมในเยอรมนี ซึ่งหากอยู่ในสถานการณ์ปกติเชื่อว่าจะมีคู่แข่งมากกว่า 10 ราย แต่ครั้งนี้มีคู่แข่งเหลือ 3-4 ราย โดยโครงการดังกล่าวจะสามารถรับรู้รายได้ทันที
โดย ปัจจุบัน GULF มีดีลการเจรจาซื่อกิจการอยู่ในมือ 3-4 รายอยู่ตลอดเวลา
ทั้งนี้ บริษัทก็ได้ลงทุนในเวียดนามเช่นกันเพราะเป็นประเทศที่มีประชากรมากและส่วนใหญ่อยู่ในวัยแรงงาน เห็นแนวโน้มการเติบโตเศรษฐกิจ โดย GULF เห็นแนวโน้มความต้องการไฟฟ้าและเห็นโอกาสการลงทุนซึ่งได้ร่วมมือกับพันธมิตรท้องถิ่น
สำหรับสิ่งที่คำนึงถึงในการลงทุนต่างประเทศให้เลือกประเทศที่มีสัดส่วนการใช้จ่ายในประเทศสูง เพราะเดินทางช้ามประเทศไม่ได้ และธนาคารกลางใส่สภาพคล่องไม่อั้น ได้แก่ จีน สหรัฐ เยอรมัน
“มองย้อนกลับไปในช่วงวิกฤติพิสูจน์ฝีมือ แม้ว่าอยู่อุตสาหกรรมเดียวกัน เขาผ่านและออกจากวิกฤติต่างกัน คุณภาพการบริหาร แนวคิดผู้บริหาร จะสร้างความแตกต่างได้ ในช่วงเวลานี้แม้มีความผันผวนมีความไม่แน่นอน การได้ดีลดี ต้องทำ Due Diligence ต้องรู้จักตลาด ผู้รับซื้อไฟ ตลาดเงินตลาดดอกเบี้ย สายส่ง กฏมาย การจ่ายเงินปันผล ต้องทำทุกมิติ”  นายสมิทธ์ กล่าว